— 187 - 



det ogsaa finder Sted i Transkaspien, da jeg kun har set meget 

 lidt af Capparis spinosa om Sommeren. Aarsskuddene forgrener 

 sig. Kun deres nedre Del er persisterende, den er forvedet og 

 bliver efterhaanden tyk. De prægtige, store, hvide Blomster staar 

 enkeltvis i Bladhjørnerne; Blomstringen begynder i Maj og varer 

 til ind i Juli, maaske længere. Frugten er et tykt Bær. 



Bladets Anatomi er afbildet af Volkens Tab. IX Fig. 1—2, og 

 transkaspiske Eksemplarer har samme Bygning. Dog har nogle 

 Overhudsceller fortykket Indervæg (Slim?), og jeg har ikke set 

 Palissader ordne sig kransformet om de store og tykvæggede 

 Trachei'der („Speichertrachei'den"). Bladet er isolateralt, Mesofyllet 

 bestaar næsten kun af Palissadeceller. Spalteaabningerne er svagt 

 nedsænkede. 



Hulthemia (Rosa) berberifolia Dum. 



Ogsaa denne Art er en Lerbundsplante med nedliggende Skud 

 og brede Blade. Disse er takkede, haarede, elliptiske til spatel- 

 formede, ca. 1 cm. lange eller lidt længere, og de sidder tæt, idet 

 Internodierne er kortere end Bladene, som ogsaa undertiden sidder 

 i Rosetter paa Kortskud. Paa Stængelen sidder mange stærke og 

 krumme, hvide Barktorne foruden nogle, som er tynde og syl- 

 formede. Jeg har kun set Planten i Maj, paa hvilken Tid den har 

 store, smukke, gule Blomster. Aarsskuddenes ydre Del kan i hvert 

 Fald dø bort; om de gør det altid, ved jeg ikke. Til anatomisk 

 Studium har jeg intet Materiale haft. 



Haplophyllum obtusifolium Ldb. 



Denne er en ægte Halvbusk, som især findes paa rolig Sand- 

 bund. Den er stærkt grenet, men efter Bunge (Rel. Lehm. S. 62) 

 skal der ogsaa findes svagt grenede Former. De fra de persiste- 

 rende Dele fremkommende Aarsskud kan være grenede, men synes 

 oftest ikke at være det. De er talrige, spinkle og bærer smalle, 

 lancetdannede Blade, 1 — 2 cm lange, som er friskgrønne og inde- 

 holder mange lysigene Oliebeholdere. 



De gule Blomster er fremme i Juli — August. Frugten er faa- 

 rummet med faa f Frø i hvert Rum. 



Bladet er isolateralt bygget. Overhuden er eenlaget med tyk 

 Ydervæg og lidt nedsænkede Spalteaabninger. Der er omtrent tre 

 Lag Palissadeceller paa hver Side og i Midten en smal Zone af af- 

 rundede Geller. I denne Zone findes mange Trachei'der („Speï- 



